'n Floute is 'n kort verlies van bewussyn – wat gewoonlik slegs 'n paar minute duur. Dit word veroorsaak deur 'n tydelike vermindering van die vloei van bloed na die brein. Herstel is gou en volledig.
Dit kan 'n senuweeagtige reaksie op pyn of skrik wees; of die gevolg van 'n emosionele gebeurtenis, moegheid of gebrek aan kos. Dit is egter meer algemeen na lang tydperke van geen fisiese aktiwiteit, waar gebrek aan spieraktiwiteit veroorsaak dat 'n groot volume bloed in die onderste dele van die liggaam en bene versamel en dus die hoeveelheid bloed verminder wat vir sirkulasie beskikbaar is.